b'\n_START_ARTICLE_\nDenar\n_START_PARAGRAPH_\nDenar je splo\xc5\xa1no veljavno pla\xc4\x8dilno sredstvo, ki ga lahko zamenjamo za izdelke in storitve. Hkrati pa je merilo vrednosti izdelka ali storitve. Ob uveljavitvi je sistem pla\xc4\x8devanja z denarjem nadomestil blagovno menjavo kot na\xc4\x8din trgovanja. Denar ima lahko poleg surovin in vrednostnih papirjev tudi vlogo hranilca vrednosti._NEWLINE_Slovenska denarna enota je evro. Do leta 2007 je Slovenija uporabljala slovenski tolar, 1. januarja 2007 pa je vstopila v Evropsko monetarno unijo in prevzela evro kot edino valuto.'